stanford-oval/wikipedia huggingface dataset:
הנערה הקסומה מאדוקה מאג'יקה
מדיות נוספות בזיכיון > סרטים

הוכרז בגיליון דצמבר 2011 של מגזין ניוטייפ Newtype) של Kadokawa Shoten שיש פרויקט של אולפני שאפט להפצה של שלושה סרטים להקרנה בבתי קולנוע. שני הסרטים הראשונים, בשם התחלות (Beginnings) ונצחי (Eternal), היו אוסף מסדרת הטלוויזיה שכללו קולות אנימציה שהוקלטו מחדש וכמה קולות חדשים. הסרט הראשון, המכסה את שמונת הפרקים הראשונים של סדרת הטלוויזיה, יצא לאקרנים ב-6 באוקטובר 2012. הסרט השני, המכסה את ארבעת הפרקים האחרונים, יצא לאקרנים ב-13 באוקטובר 2012. בין אוקטובר 2012 לפברואר 2013 שני הסרטים הראשונים הוקרנו במקומות נבחרים בארצות הברית ובשבע מדינות נוספות. בנוסף הם הוקרנו בפסטיבל אנימה באסיה בין ה-10 ל-11 בנובמבר 2012, בסינגפור. שני הסרטים שוחררו על גבי בלו ריי דיסק ו-DVD ב-30 ביולי 2013. הן היו זמינים ליבוא על ידי אניפלקס מאמריקה, והיו מהדורות סטנדרטיות ומהדורות אספנים. הסרט השלישי משמש המשך לסדרת הטלוויזיה. הוא נכתב על ידי אורובוצ'י ונקרא מרד (Rebellion). הוקרן בבתי הקולנוע היפניים בבתי הקולנוע היפניים ב-26 באוקטובר 2013. הסר שוחרר ליבוא לצפון אמריקה ב-3 בדצמבר 2013. הוא מספר על הומורה שחייה חיים רגילים עם מאדוקה, מאמי, סייאקה וקיוקו. בהדרגה היא מבינה שהיא חיה בעולם מזויף. העולם נוצר על ידי מכשפה, והומורה היא היחידה היכולה לפתור את התעלומה היות שאיש לא מאמין לה. הסרט מכיל דמות חדשה-נאגיסה מומואה, שהיא דמות הנערה הקסומה שהייתה לפני שהפכה למכשפה שרלוט.
הסרט הראשון והשני יצאו עם דיבוב אנגלי ב-15 ביולי 2014.
ב-25 באפריל 2021 פורסם לראשונה שבמהלך 2024 מתוכנן לצאת לאקרנים הסרט הרביעי בסדרת הסרטים שיהיה סרט המשך למרד, ששמו יהיה "Walpurgisnacht: Rising" (ביפנית: ワルプルギスの廻天). הוא אמור היה לצאת לאקרנים ברבעון הראשון של 2024, אך נדחה לרבעון הראשון של 2025.
מדיות נוספות בזיכיון > מדיה מודפסת

הובונשה (Houbunsha) פרסם מספר סדרות מאנגה המבוססות על Puella Magi Madoka Magica. עיבוד ישיר לסדרת האנימה אויר על ידי הנוקאג' (Hanokage) ופורסם בשלושה כרכים בני ארבעה פרקים שיצאו לאור בין ה-12 בפברואר ל-30 במאי 2011. המאנגה קיבלה רישיון בצפון אמריקה על ידי ין פרס (Yen Press).
מאנגה של סיפור צדדי בשם הזדון התמים (Puella Magi Kazumi Magica: The Innocent Malice), נכתבה על ידי מסקי היראמאטסו (Masaki Hiramatsu) ואוירה על ידי טאקאשי טנסו (Takashi Tensu). הכרך הראשון של Kazumi Magica יצא לאור במאי 2013. הודפסה כסדרה במסגרת זמן מאנגה קיררה קדימה (Manga Time Kirara Forward) בין מרץ 2011 לינואר 2013.
מאנגה נוספת בשם Puella Magi Oriko Magica, שנכתבה על ידי קורו מורה (Kuroe Mura), שוחררה בשני כרכים ב-12 במאי 2011, ו-5 ביוני 2011.
גם Kazumi Magica וגם Oriko Magica קיבלו רישיון על ידי Yen Press בצפון אמריקה.
סדרה נוספת בשם קשת הזעם (Puella Magi Madoka Magica: Wraith Arc) נכתבה ואיירה על ידי Hanokage. סדרה פורסמה בזמן מאנגה קיררה קדימה (Manga Time Kirara Magica). העלילה מתארת את האירועים שקרו בין Puella Magi Madoka Magica the Movie: Eternal לבין Puella Magi Madoka Magica the Movie: Rebellion Yen Press תפרסם אותו באנגלית.
כרך הקומיקס הראשון הרשמי שכלל איורים של אמנים אורחים יצא לאור ב-12 בספטמבר 2011.
הוצאת הובונשה (Houbunsha) פרסמה מגזין חודשי בשם מאנגה זמן קיררה מג'יקה (Mnga Time Kirara Magica) שהושק ב-8 ביוני 2012. הוא כלל סיפורי מאנגה שונים, ובכללם סיפורי ספין-אוף של אוריקו מג'יקה (Oriko Magica) .
עיבוד קומיקס קולנועי לסדרה בשם הנערה הקסומה מאדוקה מג'קה: סרט זכרונות (Puella Magi Madoka Magica: Film Memories) יצא למכירה ב-26 במאי 2012.
Puella Magi Madoka Magica: The Different Story, מאנגה נוספת מאת Hanokage, בשם הנערה הקסומה מאדוקה מג'יקה: הסיפור האחר (Puella Magi Madoka Magica: The Different Story) פורסמה בשלושה כרכים של בין ה-12 באוקטובר ל-12 בנובמבר 2012, וקיבלה רישיון על ידי Yen Press בשנת 2014.
הסדרה הנערה הקסומה מאגי סוזון (Puella Magi Suzune Magica) נכתב ואויר על ידי גאן, יצא לאור ב-12 בנובמבר 2013, ויצא בסדרה ב-Manga Time Kirara Magica ב-22 בנובמבר 2013.
הנערה הקסומה הומורה תמורה (Puella Magi Homura Tamura) נכתב ואויר על ידי אפרו, הופיע ב-Manga Time Kirara Magica, כרך ראשון יצא באוקטובר 2013. הרישיון היה על ידי Yen Press.
הנערה הקסומה הומורה הנקמה (Puella Magi Homura's Revenge) (魔法少女まどか☆マギカ ほむらリベンジ!) נכתב על ידי קאוואזוקו (Kawazukuu) ואויר על ידי מאסוגטסון (Masugitsune), הועלה כסדרה בקירארה מג'יקה מאנגה טיים (Kirara Magica) ויצא שני כרכים בדצמבר 2013. Yen Press העניק רישיון למאנגה.
ב-14 באוגוסט 2011 פורסם על ידי ניטרופלוס (Nitroplus) עיבוד לרומן לסדרה שכתב האג'ימה נינומה ואייר יופון. עותקים טרום-הפצה היו זמינים ב-12 באוגוסט 2011.
ספר בשם הנערה הקסומה מאדוקה מג'יקה: הסיפור מתחיל (Puella Magi Madoka Magica: The Beginning Story) שוחרר בנובמבר 2011. הספר מבוסס על הטיוטה המקורית של ג'ן אורובוצ'י לאנימה.
מדיות נוספות בזיכיון > משחקי וידאו

במרץ 2012 יצא לשווקים משחק הווידאו "Puella Magi Madoka Magica Portable" לקונסולת המשחקים PlayStation Portable.
בדצמבר 2013 יצא לשווקים משחק הווידאו "Puella Magi Madoka Magica: The Battle Pentagram" לקונסולת המשחקים PlayStation Vita.
באוגוסט 2017 יצא לשווקים משחק המובייל "Puella Magi Madoka Magica Side Story: Magia Record".
פינוקיו (אנימה)

| --- | --- |
 
הרפתקאותיו של פינוקיו
 סוגה:  פנטזיה, קודומו, אנימה

 אנימה
 אורך פרק:  25 דק'
 במאי:  שיגאו קושי והירושי סאיטו
 אולפני אנימציה:  ניפון אולפני אנימציה
 רשת שידור:  TV Asahi (יפן)   הטלוויזיה החינוכית (ישראל)   ערוץ ג'וניור (ישראל)
 מדבבים בשפה העברית:  מוטי ברכאן, רעיה אדמוני, עזרא הס, בצלאל לוי, כרמלה גיא, רינת רז, דויד גרוסמן, יובל אברהם
 תקופת שידור מקורית:  4 באפריל 1976 – 5 במאי 1977
 מספר העונות:  1
 מספר הפרקים:  52
הפתיח בגרסה העברית
פינוקיו (ביפנית: ピコリーノの冒険) היא סדרת אנימה יפנית המבוססת על ספר הילדים "הרפתקאותיו של פינוקיו" מאת הסופר האיטלקי קרלו קולודי. הסדרה בת ה-52 פרקים הופקה לטלוויזיה ב-1976 בשיתוף פעולה יפני-גרמני. בישראל הסדרה שודרה בתחילה בטלוויזיה החינוכית בערוץ הראשון בדיבוב לעברית בין השנים 1981–1982 ובשידורים חוזרים לאורך השנים. בשנים האחרונות היא שודרה בערוץ ג'וניור.
הגרסה העברית של שיר הפתיחה נכתבה על ידי דתיה בן דור והוא בוצע על ידי רעיה אדמוני.
השוואת העלילה לעלילה המקורית

אף על פי שהסדרה מבוססת על הספר המקורי, התרחקה עלילת הסדרה מהמקור. שמות דמויות שונו ו/או היו שונות באופן מהותי מהאופן שבו הופיעו בספרים, או שבכלל לא נכללו בספרים.
השינויים העיקריים בסדרה:
התפקיד של דמויות השועל והחתול (שבסדרה יש להם את השמות: שמשון ויובב) בעלילת הסדרה המצוירת הורחבו באופן ניכר; ברוב פרקי הסדרה הם זוממים מזימות שינצלו את תמימותו וטוב ליבו של פינוקיו, ובעצם מזימותיהם השונות הם המחוללים של האירועים ברוב פרקי הסדרה. העבריינות שהם מייצגים ברוב הופעותיהם שזורה באלמנטים קומיים.
התפקיד של הפיה הטובה בעלת השיער הכחול הורחב גם הוא ולאורך הסדרה היא מצילה את פינוקיו מספר רב של פעמים.
תפקידו של הצרצר, אשר מייצג את המצפון של פינוקיו, הוחלף בדמויותיהם של בלה הברווזונת וניקנור הנקר. התוכי שלועג לפינוקיו בשדות הפלא, הקוף שמתחזה לשופט והמרמיטה שמבשרת לפינוקיו על הפיכתו לחמור מופיעים בספר המקורי.
דמויות

פינוקיו (רעיה אדמוני): בובת עץ שהכין סבא ג'פטו. הוא מדבר והולך בלי חוטים. בגלל העובדה שהוא מפונק סבא ג'פטו קרא לו פינוקיו. פירוש השם פינוקיו באיטלקית של מחוז טוסקנה הוא צנובר, עין אורן. פינוקיו היה אמור ללכת לבית ספר אבל הלך לתיאטרון של אדון בידורי בעקבות שני השובבים השועל שמשון והחתול יובב והם סיבכו אותו בעוד צרות. לאט לאט פינוקיו לומד יותר ויותר. בסוף הסדרה הוא הופך לילד אמיתי בגלל מעשיו הטובים על ידי הפיה.
בלה הברווזונת (רעיה אדמוני): ברווזה שפינוקיו מצא ורצה בהתחלה להכין ממנה חביתה. היא תמיד מנסה להזהיר אותו משמשון ויובב ומצרות אחרות. בלה היא ברווזה קטנה ועוד לא יודעת לעוף. משפט ידוע שהיא אומרת במהלך הסדרה הוא "פינוקיו, חכה לי!".
שמשון השועל (מוטי ברכאן) ויובב החתול (בצלאל לוי, נפטר לאחר כמה פרקים והחליפו עזרא הס): שועל וחתול רמאים וגנבים. במהלך כל פרק בסדרה הם תמיד עובדים על כולם, בעיקר על פינוקיו. במטרה לעבוד על פינוקיו הם משקרים לו שהם חבריו, אבל פינוקיו, בלה וניקנור יודעים על המזימות, הגנבות והשקרים שלהם והם עצמם נופלים בפח. שמשון השועל עושה את עצמו צולע ויובב החתול עושה את עצמו עיוור בסוף הסדרה הם נמלטים ומאז גורלם אינו ידוע.
סבא ג'פטו (עזרא הס): נגר זקן שבנה את פינוקיו. הוא מחליט לקחת אותו לבית ספר אבל פינוקיו בורח לתיאטרון ומאז לא מצא אותו עד לסוף הסדרה שבה הם נפגשו כשלוויתן ענק בלע אותם. מגדל בביתו את החתולה שולמית והנקר ניקנור.
הפיה הטובה (כרמלה גיא): פיה טובה כחולה. היא לקחה את פינוקיו לביתה ורצתה ללמד אותו. כשהיא ראתה אותו עם שמשון ויובב היא עשתה את עצמה מתה ונהייתה יונה וכל מיני חיות. בסוף הסדרה היא הפכה את פינוקיו לילד אמיתי.
ניקנור הנקר (מוטי ברכאן): הנקר של סבא ג'פטו. הוא גם מנסה להזהיר את פינוקיו מצרות. היה גם בבית של הפיה הטובה כדי לשמור על פינוקיו בשליחות של סבא ג'פטו.
שולמית החתולה (כרמלה גיא): החתולה של סבא ג'פטו. היא תמיד רעבה ועייפה.
המספר (מוטי ברכאן): מספר את סיפורו של פינוקיו.
הילד הנודד (ברק רוזן): ילד אנוכי שברח מבית הספר והבית שלו מכל הצרות שעושים לו האנשים ולכן הוא לא סומך על אף אחד בעיקר על פינוקיו, בהמשך הוא בורח עם פינוקיו בלה ושמשון ויובב לארץ הצעצועים ונעלם בזמן שפינוקיו ישן והפך לחמור ומאז גורלו אינו ידוע.
נאון ג'נסיס אוונגליון

| --- | --- |
 
נאון ג'נסיס אוונגליון
 סוגה:  מדע בדיוני, מכה, דרמה

 אנימה
 אורך פרק:  25 דק'
 במאי:  הידאקי אנו
 אולפני אנימציה:  גאינאקס
 רשת שידור:  TV Tokyo (יפן)  Cartoon Network (ארצות הברית)
 תקופת שידור מקורית:  4 באוקטובר 1995 – 27 במרץ 1996
 מספר הפרקים:  26

 מאנגה
 יוצר:  יושיוקי סאדמוטו
 הוצאה:  Kadokawa Shoten (יפן)
 התפרסם לראשונה במגזין:  Shonen Ace
 קהל יעד:  שונן, סיינן
 תקופת הפרסום המקורית:  פברואר 1995 – נובמבר 2014
 מספר הכרכים שהתפרסמו:  14

 סרטים
  Death & Rebirth ‏(מרץ 1997)  The End of Evangelion ‏(יולי 1997)  Evangelion: 1.0 You Are (Not) Alone ‏(2007)  Evangelion: 2.0 You Can (Not) Advance ‏(2009)  Evangelion: 3.0 You Can (Not) Redo ‏(2012)  אוונגליון 1.01+3.0: היה היו שלוש פעמים ‏(2021) 
תחפושות של אסוקה לאנגלי סוריו, קאבורו נגיסה וריי איאנאמי
הידאקי אנו, הבמאי והתסריטאי של הסדרה
נאון ג'נסיס אוונגליון (ביפנית: 新世紀エヴァンゲリオン, ברומאג'י: Shinseiki Evangerion - שינסאיקי אוונגליון; באנגלית: Neon Genesis Evangelion, מיוונית: בשורת בראשית החדשה) היא סדרת אנימה הנחשבת לאחת מסדרות האנימה החשובות והמשפיעות ביותר. היצירה, שמתחילה כסדרת פעולה ומכה סטנדרטית, על פי הנהוג בסוגה, על ילדים הנלחמים במפלצות בעזרת רובוטי ענק, מתפתחת לכיוונים מיסטיים-תאולוגיים, פילוסופיים ופסיכולוגיים.
מקור ההשראה לסדרה בא מדיכאון קשה בן ארבע שנים שחווה הבמאי הידאקי אנו בשנות התשעים המוקדמות של המאה העשרים. בסיום אותו משבר הגיע אנו לתחושה של הכרה מחודשת בערכו העצמי ואופטימיות מחודשת לנוכח העימות עם ההוויה והקיום האנושי. אנו הביע את מחשבותיו ורגשותיו מתקופה זו בחייו בעזרת הסדרה.
ב-2006 הוכרזה סדרת סרטי אנימציה חדשים, Rebuild of Evangelion (ביפנית: ヱヴァンゲリヲン新劇場版, ברומאג'י: Evangerion Shin Gekijōban), שיהוו אתחול לסדרה ויצאו לאקרנים בין 2007 ל-2013. הסרט הראשון, "You Are (Not) Alone" יצא בספטמבר 2007, השני, שנקרא "You Can (Not) Advance" יצא ביוני 2009 והשלישי, "You Can (Not) Redo", יצא בנובמבר 2012, כאשר הסרט האחרון בסדרה, "אוונגליון 1.01+3.0: היה היו שלוש פעמים", נדחה שוב ושוב עד שיצא ב-13 באוגוסט 2021.
עלילה

מאז התרחשות "האימפקט השני", אירוע קטסטרופלי שהשמיד חצי מאוכלוסיית כדור הארץ, עברו 15 שנים. כעת, בשנת 2015 נקרא איקארי שינג'י להגן על טוקיו 3 (עיר ממוגנת שנבנתה לאחר השמדתה של טוקיו המוכרת לנו כיום) ועל העולם כולו מפני "מלאכים" או "שליחים", יצורים מסתוריים המתקיפים במרווחים שהולכים ומתקצרים. על מנת להילחם ב"שליחים" צריך שינג'י, נער יפני בן 14, להצטרף לארגון NERV. מטרתו של הארגון היא להציל את האנושות מפגיעה שלישית, שעלולה להיות הסוף לאנושות כולה (עד כמה שידוע לצופים בתחילת הסדרה). הם נלחמים בעזרת רובוטים ענקיים המכונה בשם "אווה" (קיצור של אוונגליון), אותם יכולים להפעיל רק מספר מצומצם של בני נוער נבחרים. לאחר שהוא נבחר להיות "הילד השלישי", נקרא שינג'י לטוקיו 3 על ידי מפקד NERV אשר הוא לא אחר מאשר אביו, שנטש אותו בגיל צעיר. מתחת למסווה של "הצלת העולם מהאויב הרשע", מסתתר סיפור עמוק, מסובך ועצוב הרבה יותר. מתברר כי אף בעת מלחמה להצלת האנושות כולה, קיימים ארגונים ואנשים בעלי אינטרסים שונים, ומזימות כיצד לנצל את הלחימה למטרותיהם.
הפרקים הראשונים בסדרה מתמקדים בקרבות של שינג'י, והטייסים האחרים במלאכים השונים, אולם ככל שהסדרה מתפתחת הופכת העלילה לאמורפית ופילוסופית יותר. הקרב על טוקיו 3 הופך לסיפור מרתק על נפשו של האדם דרך סיפורים הנראים לנו בתחילה פשוטים מאוד אך למעשה מורכבים ומעוררי מחשבה. ניתן לראות בסדרה סוג של ניסיון לניתוח המאבקים הנפשיים שהאדם חווה בינו לבין עצמו, הן בהקשר החברתי של מופנמות לעומת החצנה והפגנה של ביטחון עצמי, והן בהקשרים של משפחה הרוסה שניתן לראות בסיפורו של שינג'י ובסיפורם של הילדים האחרים בסדרה, המתמודדים עם שגרת חיים קשה ואף בלתי הגיונית. בנוסף, ישנו בסדרה גם ממד המתקשר לעולם הדתי. בין המיתוסים השונים המופיעים בסדרה נמצאים לא רק האווה (אוונגליון פירושו מסר אלוהי) אלא גם האדם הראשון, לילית ועוד. הסדרה כולה רוויה בתאוריה פסיכואנליטית, בסמלים דתיים בכלל ונוצריים בפרט ובסמלים קבליים - אילן הספירות הקבלי עומד במרכז העלילה. על מנת לרדת לחקר משמעותם של הסמלים נדרש הצופה לבצע צפייה מדוקדקת. לסדרה הוקדשו כבר ספרים ואתרי אינטרנט המפליגים בתיאורים ובתאוריות מתוך ניסיון לפתור את הפאזל העלום שמציבה הסימבוליקה האוונגליונית.
הפרקים 25 ו-26, החותמים את הסדרה, הם ניסיון לייצג על המסך את המצב הגאולי בו כל נשמות בני האדם חוזרות לאחד המוחלט ויוצרות תודעה אחת. חלקם המכריע של שני הפרקים הללו מתרחש בתודעתו של שינג'י ועוסק בחלקים היסודיים והחבויים של הפסיכולוגיה והנפש האנושית. שני הפרקים הללו הם למעשה תיאור השתלשלות התובנות והתחושות שעברו אצל אנו לפני שיצא מתקופת הדיכאון בה היה שרוי. פרקי הסיום, ודרכם הסדרה, עוסקים במשמעות של חיים אינדיבידואליים, והכאב שחווים במהלך חיים כאלה כתוצאה מאינטראקציות עם אנשים אחרים. רבים מהצופים שצפו בסדרה התאכזבו מהאופן בו בחר אנו לסיימה, ללא שענה במפורש על רבות מהשאלות הרבות שהתעוררו במהלך העלילה. לאחר סיום הסדרה קיבל אנו מכתבים רבים שהכילו איומים ברצח. חלק מהמכתבים הללו אף שולב בסיום האלטרנטיבי לסדרה שמופיע בסרט "The End of Evangelion" שהופק ב-1997, ושעליו נטען שנוצר כנקמתו של אנו במעריצים שלא אהבו את הסיום המקורי.
דמויות מרכזיות > הטייסים המרכזיים

שינג'י איקרי - הגיבור הראשי בסדרה. בילדותו ננטש שינג'י על ידי אביו גנדו לאחר מותה המסתורי של אמו יואי. כנער הופך שינג'י לטייס ביחידת אוונגליון-01 במטרה להגן על האנושות מפני המלאכים. שינג'י מככב בסדרת האנימה, בסדרת המאנגה ובכל הסרטים בזיכיון.
ריי איאנאמי - בחורה מופנמת, ואניגמטית עם עבר מסתורי. היא טייסת ביחידת אוונגליון-00. ריי מככבת בסדרת האנימה, בסדרת המאנגה ובכל הסרטים בזיכיון.
אסוקה לאנגלי סוריו - נערה גרמנייה, לאחר שאבא שלה נטש אותה ואת אימה, קרתה תאונה הקשורה לאווה 02 שגרמה לאמא שלה לנסות להרוג את אסוקה ואת עצמה אך היא מצליחה להרוג רק את עצמה, מה שגרם לאסוקה להפסיק להתחבר עם אנשים. אחרי שאסוקה מגיעה ליפן היא הופכת לטייסת ביחידת אוונגליון-02 (נכון לסדרה ולמנגה)
מארי אילסטריוס מקינאמי - נערה בריטית וטייסת בסניף האירופאי של סוכנות NERV (מפיעה רק בסרטי Rebuild).
דמויות מרכזיות > דמיות משניות

גנדו איקארי - אביו של שינג'י והמפקד העליון של סוכנות NERV.
מיסאטו קטסוראגי - מנהלת התפעול של סוכנות NERV והאפוטרופוס של שינג'י.
ריטסוקו אקאגי - המדען הראשי בסוכנות NERV אשר מספק תמיכה טכנית ומדעית לטייסי האוונגליוים.
קנסוקה אאידה - חבר לכיתה של שינג'י וחבר טוב של טוג'י סוזוהרה.
טוג'י סוזוהרה - במקור הציק לשינג'י כי אווה 01 כמעט הרגה את אחותו. אך לאחר שראה כמה קשה לשינגי לתפעל את האווה בחר להתנצל ולהיות חבר שלו. בהמשך הוא הופך לטייס ביחידת אוונגליון-03 אך האווה יוצאת משליטה ומשנה תואר למלאך.
קאוורו נגיסה - היה אמור להיות הטייס של יחידת אוונגליון-02 לאחר שאסוקה עברה מתקפה פסיגולוגית על יד אחד מהמלאכים אך מתגלה שקאוורו הוא המלאך ה-17 והאחרון שנשלח על ידי SEELE ל-NERV כדי להתחיל את האימפקט השלישי.
נושאים

הסדרה שואבת השראה משתי כרוניקות צבאיות יפניות עתיקות - הקוג'יקי והניהון שוקי.
בנוסף, בסדרה נוכחים אלמנטים רבים מהמיסטיקה היהודית והנוצרית כדוגמת אדם, לילית, אווה, הרומח של לונגינוס ומגילות מדבר יהודה ובנוסף רעיונות מן הקבלה היהודית כספירה, אדם קדמון ואחרים. רעיון איחוד נשמות כל בני האדם לישות אחת דרך 'פרויקט הסיוע לאנושות' בסוף הסדרה דומה לרעיון תיקון עולם מן הקבלה. האוות דומות ברעיונם לגולם מן הפולקלור היהודי ועיצובן מזכיר את האוני, שדים מן הפולקלור היפני.
עוד אזכורים ואלמנטים מיסטיים כוללים סיפורי מדרש, קבלה וגנוסיס. עוזר הבמאי קאזויה טסורומאקי אמר שהשימוש באלמנטים ויזואליים דתיים נועד להפוך את הסדרה ליותר "מעניינת" ו"אקזוטית" וביטל את הטענות לכך שיש משמעות נוצרית לשימוש בסמלים נוצריים בסדרה. לצד זאת, יוצר הסדרה, אנו, טען כי "כאשר הסמלים מתערבבים יחדיו בפעם הראשונה קישור או משמעות צצה".
בסדרה מופיעים אלמנטים מן המיסטיקה והקבלה היהודית, כולל שבעה עשר מלאכים אשר שמותיהם מן המקורות היהודיים (דוידסון גוסטב מילון), כגון סנדלפון, רעמיאל, וזכיאל.
הסדרה נתפסת כפירושו האישי של היוצר, הידקי אנו, להתמודדותו עם דיכאון אשר פקד אותו במהלך חייו. במהלך יצירת הסדרה הוא התעניין רבות במחלות נפש ולפיו הדמות ריי סכיזופרנית ומייצגת את תת-המודע של שינג'י. לשינג'י תסביך אדיפוס והוא מאופיין על ידי תסביך "ליבידו דיסטראקטו". בדומה לכך, לריטסוקו יש תסביך אלקטרה בו היא מאוהבת בגנדו כתחליף לדמות אביה המת. אנו עצמו ציין שהוא מזדהה עם שינג'י, אסוקה ומיסאטו בתור המודע שלו ועם ריי וקווארו כחלק מן תת-המודע שלו, כאשר קאוורו כצל על פי קארל גוסטב יונג. אפילו הוצע שכניסתו של שינג'י ליחידה-01 היא "חזרתו לרחם" על פי פרויד ומאבקו להשתחרר ממנה הוא "טקס המעבר" שלו אל הבגרות.
הסדרה כוללת אזכורים לרעיונות פילוסופיים ופסיכו-אנליטיים כדו-ערכיות, יצר המוות והשלב האורלי ואלמנטים מעבודותיהם של זיגמונד פרויד, ארתור שופנהאואר וסרן קירקגור.
מדיות נוספות בזיכיון > סרטים

| שם הסרט | תאריך הקרנת הבכורה |
| --- | --- |
Neon Genesis Evangelion: Death & Rebirth (אנ'): 15 במרץ 1997
The End of Evangelion (אנ'): 19 ביולי 1997
Evangelion: 1.0 You Are (Not) Alone (אנ'): 1 בספטמבר 2007
Evangelion: 2.0 You Can (Not) Advance (אנ'): 27 ביוני 2009
Evangelion: 3.0 You Can (Not) Redo (אנ'): 17 בנובמבר 2012
אוונגליון 1.01+3.0: היה היו שלוש פעמים: 13 באוגוסט 2021
מדיות נוספות בזיכיון > מאנגה

עשרה חודשים לפני שהסדרה עלתה לשידור המעצב של דמויות הסדרה יושיוקי סדמוטו יצר גרסת מאנגה לסדרה, אשר מטרתה באותה העת הייתה בראש ובראשונה לסייע בקידום ההצלחה של סדרת האנימה. הפרק הראשון של סדרת המאנגה פורסם בדצמבר 1994 בגיליון פברואר של מגזין "Shōnen Ace" בעוד שיתר הפרקים, אשר פורסמו באופן לא תדיר לאורך 18 השנים הבאות. הפרק האחרון של סדרת המאנגה פורסם ביוני 2013. עשרת הכרכים הראשונים של סדרת המאנגה נמכרו במעל ל-15 מיליון עותקים.
מדיות נוספות בזיכיון > מוזיקה

שירו סגיסו(אנ') הלחין במקור את רוב המוזיקה של הסדרה. אלבומי הפסקולים זכו להצלחה רבה יחסית כאשר הם יצאו לראשונה לשווקים בסוף שנות ה-90. בטקס "Animation Kobe" שנערך בשנת 1997 קיבל סגיסו את הפרס בקטגוריית "הפסקול הטוב ביותר" עבור הפסקול שהלחין עבור הסדרה. ראוי לציין גם שבסדרה ובסרטים של נאון ג'נסיס אוונגליון שולבו במקרים רבים מוזיקה קלאסית מאת לודוויג ואן בטהובן, יוהאן סבסטיאן באך, ג'וזפה ורדי וג'ורג' פרידריק הנדל.
בסך הכל, הדיסקוגרפיה של נאון ג'נסיס אוונגליון כוללת 21 אלבומי אולפן, אלבומי הופעות חיות, אלבומי אוסף ואלבומי פסקול וכמו גם שישה סינגלים.
שיר הנושא של הסדרה, "A Cruel Angel's Thesis"(אנ')‏ (残酷な天使のテーゼ), מבוצע על ידי הזמרת היפנית יוקו טקהאשי(אנ'). בסקר שנערך על ידי TV Asahi דורג השיר במקום ה-55 ברשימת שירי הנושא הטובים ביותר בכל הזמנים בסדרות אנימה, ובמקום ה-18 ברשימת שירי הנושא הטובים ביותר בסדרות אנימה משנות ה-90.
מדיות נוספות בזיכיון > משחקי וידאו

| שם המשחק | תאריך יציאה לשווקים | פלטפורמה |
| --- | --- | --- |
| Neon Genesis EVANGELION | 1 במרץ 1996 | Sega Saturn |
| Neon Genesis Evangelion: 2nd Impression | 6 במרץ 1997 | Sega Saturn |
| Neon Genesis Evangelion: Girlfriend of Steel(אנ') | 1 בפברואר 1998 | Sega Saturn, פלייסטיישן, Microsoft Windows, מקינטוש |
| Neon Genesis Evangelion(אנ') | 25 ביוני 1999 | נינטנדו 64 |
| Neon Genesis Evangelion 2(אנ') | 20 בנובמבר 2003 | פלייסטיישן 2, PSP |
| Neon Genesis Evangelion: Shinji Ikari Raising Project(אנ') | 24 בספטמבר 2004 | Microsoft Windows |
| Neon Genesis Evangelion: Girlfriend of Steel 2nd (אנ') | 20 בינואר 2005 | פלייסטיישן 2, Microsoft Windows, מקינטוש |
| Secret of Evangelion | 21 בדצמבר 2006 | פלייסטיישן 2, Microsoft Windows, PSP |
| Detective Evangelion | 18 בינואר 2007 | פלייסטיישן 2 |
| Neon Genesis Evangelion: Battle Orchestra(אנ') | 28 ביוני 2007 | פלייסטיישן 2, PSP |
| Petit Eva: EVANGELION@GAME | 20 במרץ 2008 | נינטנדו DS |
| Evangelion: Jo | 6 ביוני 2009 | פלייסטיישן 2, PSP |
מדיות נוספות בזיכיון > מוצרים נלווים

הפופולריות הרבה לה זכתה הסדרה הפכה אותה לתעשייה שהכניסה מעל ל-400 מיליון דולרים ממכירת מוצרים נלווים במהלך השנתיים הראשונות בלבד מאז שהיא הושקה. הדמויות הראשיות ודמויות המשנה של הסדרה מופיעים על גבי מוצרים רבים, כולל טלפונים ניידים, מחשבים ניידים, צעצוע, דמויות לאספנים, ועוד. לאורך השנים פרקי הסדרה יצאו לשווקים על גבי תקליטורי DVD וקלטות וידאו.
פרסים

האתר IGN דירג את הסדרה בעבר במיקום העשירי ברשימת 100 סדרות הטלוויזיה המונפשות הטובות ביותר בכל הזמנים.
במסגרת סקר רחב היקף שנערך על ידי TV Asahi בשנת 2007 נאון ג'נסיס אוונגליון דורגה במיקום השני ברשימת סדרות האנימה המוערכות ביותר ביפן.
בשנים 1996 ו-1997 הסדרה זכתה בפרס בקטגוריית האנימציה הטובה ביותר בטקס "Animation Kobe" שנערך בעיר קובה.
השפעה ומורשת

לסדרה הייתה השפעה ניכרת על התרבות הפופולרית היפנית וכמו גם על תעשיית האנימה - במיוחד בתקופה בה תעשיית האנימה הייתה בתקופת שפל מבחינת הפופולריות שלה בעולם. לטענת טים הורניאק, כתב אתר הטכנלוגיה CNET, לסדרה מיוחס החידוש והטרנספורמציה של ז'אנר המכה. בשנות ה-80 וה-90 הייתה דעיכה בכמות ההפקות של תעשיית האנימציה היפנית בעקבות ההתרסקות של הכלכלה היפנית. באותה התקופה הסדרה הובילה ליצירה של סטנדרטים חדשים עבור סדרות האנימציה ביפן, ותרמו רבות לחידושים טכניים ואמנותיים בתעשיית האנימציה היפנית. ההצלחה של הסדרה הובילה גם לכך שתעשיית האנימציה ביפן אפשרה ליוצרים של סדרות אנימה לקבל יותר שליטה על תהליך הייצור, על כך שנוצרו סדרות אנימה באיכות גבוהה יותר, ועל כך שהגישה של הבמאים הפכה להיות דומה יותר להפקות של סרטים באורך מלא.
לטענת קייסוקה איוואטה מערוץ הטלוויזיה המסחרי היפני TV Tokyo, אשר מתמחה בסדרות אנימה, התפשטות הפופולריות של תעשיית האנימה היפנית ברחבי העולם הייתה כה דרמטית הודות לנאון ג'נסיס אוונגליון. ביפן הסדרה גרמה לציבור לחשוב מחדש על הערך התרבותי של סדרות וסרטי האנימה, וההצלחה לה זכו סרטי וסדרות האנימה, לפי רולנד קלטס, הפכה את המדיום בסופו של דבר לנגיש יותר בקרב בני נוער ברחבי העולם. העלייה הניכרת בהתעניינות בסדרה לאורך השנים השפיעה גם על תרבות האוטאקו ברחבי העולם.
לאורך השנים היו גם לא מעט סדרות וסרטים הוליוודיים שהכילו הומאז'ים לנאון ג'נסיס אוונגליון כולל בין היתר "רגולר שואו", "הפוני הקטן שלי: חברות היא קסם", "גרוויטי פולס", "ריק ומורטי", "סטיבן יוניברס", "קונג: אי הגולגולת", ו"אין מצב.
השילוב של דת עם ז'אנר המכה בנאון ג'נסיס אוונגליון השפיע גם על משחקי וידאו שונים ביפן כמו בין היתר המשחקים Xenogears(אנ') ו-El Shaddai: Ascension of the Metatron (אנ').
הפופולריות של הסדרה הובילה גם לכך שלדמויות הסדרה הייתה השפעה ניכרת על עיצוב תכונות האישיות והמראה של הדמויות בהפקות אנימה ומאנגה רבה מסוף שנות ה-90 ואילך. בין היתר נובוהירו וואטסוקי עיצב מספר דמויות עבור רורואוני קנשין המבוססות על דמויות מנאון ג'נסיס אוונגליון. אמנים אחרים ציינו גם שהסדרה היוותה מקור השראה מרכזי עבורם, כולל מאקוטו שינקאי וגהגה אקוטאמי.
הערות שוליים

↑  Alverson, Brigid (20 ביוני 2019). "An Introduction to the Neon Genesis Evangelion Manga". Barnes & Noble. ארכיון מ-4 בדצמבר 2019. נבדק ב-8 בדצמבר 2020. {{cite web}}:  (עזרה)
↑  "9-9-06 (8:55AM EDT)---- Further Evangelion Shin Gekijou Ban Details". Anime News Service. אורכב מ-המקור ב-15 ביוני 2013. נבדק ב-2 בדצמבר 2012. {{cite web}}:  (עזרה)
↑  "Animation Kobe 1997: An Attendee's Report". Gainax. אורכב מ-המקור ב-12 ביולי 2000. נבדק ב-14 בפברואר 2010. {{cite web}}:  (עזרה)
↑  "忘れられないアニメソングベスト100 シネマでぽん！Ｓ cinema-game-toy/ウェブリブログ". 3 באוגוסט 2002. ארכיון מ-1 באוקטובר 2010. נבדק ב-26 באפריל 2010. {{cite web}}:  (עזרה)
↑  "決定！これが日本のベスト". ארכיון מ-4 במרץ 2016. נבדק ב-26 באפריל 2010. {{cite web}}:  (עזרה)
| --- | --- |
בקרת זהויות :  BNE: a4328224  LCCN: no2013005337  MusicBrainz: 1192cb18-eea3-4ccd-a35d-e5cdfd0c6751  MusicBrainz work: 7bad4d50-3a4a-4fbc-b9af-996332e203da  NDL: 001125501  SUDOC: 078063922  VIAF: 295904336   WorldCat (עם VIAF): 295904336 
סמל סיל על רקע עץ החיים
קוספליי של ריי מימין ואסוקה משמאל
פסל של אווה 01 מהסדרה בעיר שאנגחאי